|  |  |
| --- | --- |
| RKP | 51271 |
| Naziv obveznika: | LUČKA UPRAVA ZADAR |
| Razina: | 11 |
| Oznaka razdoblja: | 1.siječnja 2023. – 31. prosinca 2023. |
| Web lokacija na kojoj se objavljuju financijska izvješća (www.xxxx) | www.port-authority-zadar.hr |

**B I LJ E Š K E U Z F I N A N C I J S K A I Z V J EŠ Ć A**

S a d r ž a j

[B I LJ E Š K E U Z B I L A N C U 2](#_Toc128989454)

[I M O V I N A 2](#_Toc128989455)

[O B V E Z E 4](#_Toc128989456)

[B I LJ E Š K E U Z O B R A Z A C P R – R A S 6](#_Toc128989457)

[P R I H O D I 6](#_Toc128989458)

[R A S H O D I 8](#_Toc128989459)

[B I LJ E Š K E U Z O B R A Z A C P – V R I O 9](#_Toc128989460)

[R A S – f u n k c i j s k i 10](#_Toc128989461)

[B I LJ E Š K E U Z O B R A Z A C O B V E Z E 10](#_Toc128989462)

# B I LJ E Š K E U Z B I L A N C U

## I M O V I N A

* Neproizvedena dugotrajna imovina **(01)**

U 2023. godini nije bilo promjena na neproizvedenoj dugotrajnoj imovini.

* Proizvedena dugotrajna imovina **(02)**

U 2023. godini došlo je do značajnog povećanja proizvedene dugotrajne imovine u iznosu 14.461.603,59 eura zbog stavljanja dijelova imovine u pripremi u upotrebu. Pored navedenog, izvršena su ulaganja u računalni program za potrebe funkcioniranja Marine Zadar (12.500,00 eura), računala i računalnu opremu te opremu za signalizaciju na lučkom području.

* Patenti, metal i ostale pohranjene vrijednosti **(03)**
* Dugotrajna nefinancijska imovina u pripremi **(05)**

U 2023. godini izvršena su ulaganja u građevinske objekte u pripremi u iznosu 5.318.641,62 eura kako slijedi:

- OPERATIVNI PROGRAM RIBARSTVA (EFPR) - MODERNIZACIJA I PROŠIRENJE RIBARSKE LUKE VELA LAMJANA, KALI, Faza 1 – 30.850,38 eura

- OPERATIVNI PROGRAM RIBARSTVA (EFPR) - RIBARSKA LUKA VELA LAMJANA, KALI - FAZA 2 - POVEĆANJE KVALITETE, KONTROLE I SLJEDIVOSTI ISKRCAJA RIBARSKIH PLOVILA LUKE VELA LAMJANA, KALI – 2.862.661,55 eura

- OP Konkurentnost i kohezija, prioritetna os 7. Povezanost i mobilnost - Rekonstrukcija i izgradnja lučke infrastrukture Grad Zadar - Poluotok – 2.220.499,30 eura

- REKONSTRUKCIJA POSTOJEĆE INFRASTRUKTURE NA PODRUČJU RIBARSKE LUKE GAŽENICA, II. faza – 13.721,88 eura

- Izgradnja nadstrešnice s fotonaponskom elektranom u sklopu INTERREG VA - ITALIJA - HRVATSKA - Projekt SUSPORT – 190.908,51 eura.

Imovina izgrađena u sklopu RL Vela, Lamjana, Kali je aktivirana i stavljena u upotrebu s 1.7.2023. godine. Nadstrešnica s fotonaponskom elektranom 1.3.2023. te imovina izgrađena u sklopu projekta OP Konkurentnost i kohezija, prioritetna os 7. Povezanost i mobilnost - Rekonstrukcija i izgradnja lučke infrastrukture Grad Zadar – Poluotok je stavljena u upotrebu s 31.12.2023. Sukladno datumima stavljanja imovine u upotrebu započeo je obračun ispravka vrijednosti.

* Proizvedena kratkotrajna imovina **(06)**
* Novac u banci, blagajni **(11)**
* Depoziti, jamčevni polozi i potraživanja od zaposlenih te za više plaćene poreze i ostalo **(12)**
* Potraživanja za dane zajmove **(13)**
* Vrijednosni papiri **(14)**
* Dionice i udjeli u glavnici **(15)**
* Potraživanja za prihode poslovanja **(16)**

 Potraživanja u bilanci smanjena su uslijed obračuna ispravka vrijednosti koji je proveden sukladno čl. 37.a. Pravilnika o proračunskom računovodstvu po kriterijima kašnjenja u naplati preko godinu dana

* Potraživanja od prodaje nefinancijske imovine **(17)**
* Rashodi budućih razdoblja i nedospjela naplata prihoda **(19)**

##

## O B V E Z E

* Obveze za rashode poslovanja **(23)**

Obveze za rashode poslovanja iznosile su 136.183,16 eura. U strukturi obveza za rashode poslovanja najveći dio se odnosi na plaću zaposlenika za prosinac 2023. godine u iznosu 60.934,92 eura te na obveze za materijalne rashode u iznosu 60.090,27 eura.

* Obveze za nabavu nefinancijske imovine **(24)**

Obveze za nabavu nefinancijske imovine iznose 12.500 eura i odnose se na ulaganja u računalni program.

* Obveze za kredite i zajmove **(26)**

Ukupne obveze za kredite i zajmove Lučke uprave Zadar na dan 31.12.2023. godine iznose 51.824.202,70 eura i odnose se na obveze po zajmu Europske investicijske banke br. 24.093 kojim je izgrađena Nova luka Zadar, Gaženica.



Zajam Europske investicijske banke je izdan uz jamstvo Vlade Republike Hrvatske.

* Odgođeno plaćanje rashoda i prihodi budućih razdoblja **(29)**
* Vlastiti izvori **(91)**
* Višak/manjak prihoda **(922)**



Tijekom 2023. godine na računima kapitalnih prijenosa sredstava evidentirani su prihodi u iznosu 2.726.359,01 eura, koji su utrošena za nabavu dugotrajne nefinancijske imovine.

Navedeni kapitalni prihodi utjecali su na rezultat od redovnog poslovanja, a nabavljena nefinancijska imovina na rezultat od nefinancijske imovine.

Provedena je korekcija rezultata na način da se za iznos od 2.726.359,01 eura kuna zadužuje račun viška prihoda poslovanja, a odobrava račun manjka prihoda od nefinancijske imovine

* Obračunati rashodi poslovanja **(93)**
* Obračunati prihodi poslovanja **(96)**
* Obračunati prihodi od prodaje nefinancijske imovine **(97)**
* Rezerviranja viška prihoda **(98)**
* Izvanbilančni zapisi **(99)**

U 2023. godini podmireno je dugovanje prema Gradu Zadru po osnovi zateznih kamata u iznosu 457.172,14 eura na iznos komunalnog doprinosa temeljem izdanih dviju građevinskih dozvola za Kontejnerski terminal.

# B I LJ E Š K E U Z O B R A Z A C P R – R A S

## P R I H O D I

* Pomoći iz inozemstva i od subjekata unutar općeg proračuna **(63)**

Ovi prihodi ostvareni su u iznosu 2.289.914,23 eura, a obuhvaćaju pomoći od međunarodnih organizacija te institucija i tijela EU te prijenose između proračunskih korisnika istog proračuna. Ovi prihodi ostvareni su u 55% manjem iznosu u odnosu na prethodnu godinu dijelom zbog završavanja projekta OP Konkurentnost i kohezija, prioritetna os 7. Povezanost i mobilnost - Rekonstrukcija i izgradnja lučke infrastrukture Grad Zadar – Poluotok, ali i zbog zastoja u isplati sredstava EU fonda za ribarstvo za potrebe financiranja projekta izgradnje Ribarske luke Vela Lamjana, Kali, Faza 2.

Pomoći od međunarodnih organizacija te institucija i tijela EU ostvarene su u iznosu 2.190.091,95 eura, a obuhvaćaju:

- tekuće pomoći od institucija i tijela EU, realizirane u iznosu 45.834,81 eura, a odnose se na provedbu projekta

OP Konkurentnost i kohezija, prioritetna os 7. Povezanost i mobilnost - Rekonstrukcija i izgradnja lučke infrastrukture Grad Zadar – Poluotok (7.435,83 eura), te

- projekta Kibernetička sigurnost u hrvatskom pomorskom prometu CYSCROMS u iznosu 38.398,88 eura;

- kapitalne pomoći od institucija i tijela EU ostvarene u iznosu 2.144.257,14 eura, kojima su financirani kapitalni rashodi na projektu OP Konkurentnost i kohezija, prioritetna os 7. Povezanost i mobilnost - Rekonstrukcija i izgradnja lučke infrastrukture Grad Zadar – Poluotok u iznosu 2.081.606,17 eura te predujam za financiranje kapitalnih rashoda na projektu CYSCROMS u iznosu 62.550,97 eura.

Prijenosi između proračunskih korisnika istog proračuna ostvareni su u iznosu 99.822,28 eura, a odnose se na kapitalne prijenose između proračunskih korisnika istog proračuna temeljem prijenosa EU sredstava, odnosno sredstva Europskog fonda za ribarstvo koja su Lučkoj upravi Zadar isplaćena posredstvom Ministarstva poljoprivrede za financiranje projekta Modernizacija i izgradnja Ribarske luke Vela Lamjana, Kali, Faza 1.

* Prihodi od imovine **(64)**

Prihodi od imovine ostvareni su u iznosu 1.180.063,03 eura te obuhvaćaju prihode od financijske imovine (7.800,20 eura), koji se odnose na prihode od zateznih kamata, te prihode od nefinancijske imovine, odnosno prihode od koncesija na pomorskom dobru (1.172.262,83 eura). Ovi prihodi veći su za 21% u odnosu na prethodnu godinu, ponajviše zahvaljujući rastu prihoda od koncesija, koji su rezultat rasta putničkog i teretnog prometa, rasta koncesijskih naknada, ali i naplate potraživanja iz prethodnih godina.

* Prihodi od upravnih i administrativnih pristojbi, pristojbi po posebnim propisima i naknada **(65)**

Prihodi od upravnih i administrativnih pristojbi, pristojbi po posebnim propisima i naknada ostvareni su u iznosu 2.276.218,87 eura te se najvećim dijelom (2.088.638,41 eura) odnose na prihode od pristojbi za upotrebu obale. Ovi prihodi ostvarili su rast od 5% u odnosu na prethodnu godinu zahvaljujući kontinuiranom rastu putničkog pomorskog prometa, a osobito daljnjem oporavku prometa brodova na kružnim putovanjima.

* Prihodi od prodaje proizvoda i robe te pruženih usluga, prihodi od donacija te povrati po protestiranim jamstvima **(66)**
* Prihodi iz nadležnog proračuna i od HZZO-a na temelju ugovornih obveza **(67)**

Prihodi iz Državnog proračuna ostvareni su u iznosu 6.105.886,61 eura, od čega se 1.861.505,72 eura odnosi na prihode za financiranje rashoda poslovanja, 482.279,59 eura na prihode za financiranje rashoda za nabavu nefinancijske imovine, a 3.762.101,30 eura na prihode od nadležnog proračuna za financiranje izdataka za financijsku imovinu i otplatu zajmova.

Prihodima iz nadležnog proračuna za financiranje rashoda poslovanja financirani su:

• Rashodi za kamate po zajmu Europske investicijske banke u iznosu 1.858.118,17 eura

• Rashodi poslovanja na projektu OP Konkurentnost i kohezija, prioritetna os 7. Povezanost i mobilnost - Rekonstrukcija i izgradnja lučke infrastrukture Grad Zadar - Poluotok u iznosu 1.312,22 eura

• Rashodi poslovanja na projektu INTERREG VA - ITALIJA - HRVATSKA - Projekt SUSPORT u iznosu 2.075,33 eura.

Prihodima iz nadležnog proračuna za financiranje rashoda za nabavu nefinancijske imovine financirana su ulaganja na projektima:

• OP Konkurentnost i kohezija, prioritetna os 7. Povezanost i mobilnost - Rekonstrukcija i izgradnja lučke infrastrukture Grad Zadar - Poluotok u iznosu 323.872,66 eura, te

• INTERREG VA - ITALIJA - HRVATSKA - Projekt SUSPORT – u iznosu 158.406,93 eura.

Prihodima za financiranje izdataka za financijsku imovinu i otplatu zajmova financirane su otplate zajma Europske investicijske banke u iznosu 3.762.101,30 eura. Ovi prihodi su 65% manji u odnosu na prethodnu godinu s obzirom da u 2023. godini nije bilo otplata po kreditu banke KfW, koji je u cijelosti otplaćen u 2022. godini.

* Kazne, upravne mjere i ostali prihodi **(68)**

Ostali prihodi ostvareni su u ukupnom iznosu 13.968,48 eura, a ponajviše se odnose na sredstva HBOR-a (13.721,88 eura), kojima je financirana izrada projektno-tehničke dokumentacije za potrebe izgradnje ribarskih luka.

* Prihodi od prodaje nefinancijske imovine **(7)**
* Prihodi od prodaje neproizvedene dugotrajne imovine **(71)**
* Prihodi od prodaje proizvedene dugotrajne imovine **(72)**
* Primici od zaduživanja **(84)**

##

## R A S H O D I

* Rashodi za zaposlene **(31)**

Rashodi za zaposlene iznosili su 741.709,07 eura te su rasli po stopi od 27% kao rezultat povećanja broja zaposlenih za 5 novih djelatnika.

* Materijalni rashodi **(32)**

Materijalni rashodi ostvareni su u iznosu 1.027.643,03 eura te su na razini rashoda iz prethodne godine.

* Financijski rashodi **(34)**

Financijski rashodi ostvareni su u iznosu 2.362.658,20 eura. U strukturi financijskih rashoda najveći dio u iznosu 1.880.885,12 eura se odnosi na rashode za kamate po zajmu Europske investicijske banke. U 2023. godini izvršeno je plaćanje zatezne kamate po osnovi duga za komunalni doprinos za kontejnerski terminal u iznosu 457.172,14 eura.

* Subvencije **(35)**
* Pomoći dane u inozemstvo i unutar općeg proračuna **(36)**
* Naknade građanima i kućanstvima na temelju osiguranja i druge naknade **(37)**
* Ostali rashodi **(38)**

Ostali rashodi iznosili su 33.329,17 eura te se odnose na naplaćenu administrativnu grešku u provedbi projekta Modernizacije i rekonstrukcije ribarske luke Vela Lamjana, Kali.

* Rashodi za nabavu neproizvedene dugotrajne imovine **(41)**
* Rashodi za nabavu proizvedene dugotrajne imovine **(42)**

Rashodi za nabavu proizvedene nefinancijske imovine iznosili su 5.348.248,44 eura. Najveći dio odnosi se na ulaganja u projekte:

- OPERATIVNI PROGRAM RIBARSTVA (EFPR) - MODERNIZACIJA I PROŠIRENJE RIBARSKE LUKE VELA LAMJANA, KALI – 30.858,38 eura

- OPERATIVNI PROGRAM RIBARSTVA (EFPR) - RIBARSKA LUKA VELA LAMJANA, KALI - FAZA 2 - POVEĆANJE KVALITETE, KONTROLE I SLJEDIVOSTI ISKRCAJA RIBARSKIH PLOVILA LUKE VELA LAMJANA, KALI – 2.862.661,55 eura

- OP Konkurentnost i kohezija, prioritetna os 7. Povezanost i mobilnost - Rekonstrukcija i izgradnja lučke infrastrukture Grad Zadar - Poluotok – 2.220.499,30 eura

- INTERREG VA - ITALIJA - HRVATSKA - Projekt SUSPORT – 190.908,51

* Rashodi za dodatna ulaganja na nefinancijskoj imovini **(45)**
* Izdaci za dane zajmove i depozite **(51)**
* Izdaci za dionice i udjele u glavnici **(53)**
* Izdaci za otplatu glavnice primljenih kredita i zajmova **(54)**

Izdaci za financijsku imovinu i otplate zajmova odnose se na otplatu zajma Europske investicijske banke br. 24.093 u iznosu 3.762.101 eura, kojim je financirana izgradnja Nove luke Gaženica.

# B I LJ E Š K E U Z O B R A Z A C P – V R I O

* Promjene u vrijednosti i obujmu imovine i obveza **(9151)**

U Izvještaju o promjenama u vrijednosti i obujmu imovine i obveza za 2023. godinu nisu iskazane promjene.

#

# R A S – f u n k c i j s k i

* Promet **(045)**
* Cestovni promet **(0451)**
* Promet vodnim putevima **(0452)**

U Izvještaju o rashodima prema funkcijskoj klasifikaciji svi rashodi poslovanja (razred 3) i rashodi za nabavu nefinancijske imovine (razred 4) ostvareni su unutar oznaka 0452 – Promet vodenim tokovima u iznosu 9.516.428,44 eura.

* Željeznički promet **(0453)**
* Zračni promet **(0454)**
* Promet cjevovodima i ostali promet **(0455)**

# B I LJ E Š K E U Z O B R A Z A C O B V E Z E

* Stanje obveza na kraju izvještajnog razdoblja **(V006)**

U Izvještaju o obvezama utvrđeni iznos obveza na dan 31.12.2023.godine (V006) iznosi 51.972.885,86 eura, a obuhvaća:

• obveze za plaću za prosinac koja će biti isplaćena u siječnju 2024. u iznosu 60.934,92 eura

• obveze za materijalne rashode u iznosu 60.090,27 eura

• obveze za financijske rashode u iznosu 12,51 eura

• ostale tekuće obveze 15.146,46 eura

• obveze za nabavu nefinancijske imovine u iznosu 12.500,00 eura

• obveze za kredite i zajmove u iznosu 51.824.202,70 eura (saldo zajma Europske investicijske banke).

* Stanje dospjelih obveza na kraju izvještajnog razdoblja **(V007)**

Na kraju izvještajnog razdoblja nisu evidentirane dospjele obveze niti prekoračenja rokova plaćanja obveza.

* Stanje nedospjelih obveza na kraju izvještajnog razdoblja **(V009)**

Stanje nedospjelih obveza na kraju izvještajnog razdoblja iznosi 51.972.885,86 eura.